ברצלונה

‏ ‏ ברצלונה (בקטלאנית ובספרדית: Barcelona) היא עיר שוקקת חיים הממוקמת בצפון ספרד לאורך חוף הים התיכון. ברצלונה היא עיר הבירה של מחוז קטלוניה והיא העיר השנייה בגודלה בספרד, עם קרוב לשני מיליון תושבים. לעיר היסטוריה עשירה שמתרעת על פני מעל לאלפיים שנה, עוד מהתקופה בה היא הייתה עיר רומית ונקראה בארקינו. ברצלונה היא יעד תיירותי מרכזי, המושך אליו מיליוני מבקרים מדי שנה. אחד האטרקציות המרכזיות של העיר הם החופים הציוריים שלה, המספקים מפלט מרענן מהמולת העיר במהלך חודשי הקיץ החמים. העיר מכילה גם אתרים איקוניים בולטים כמו הקתדרלה הגותית המרשימה סגרדה פמיליה, והפארק הציבורי המרהיב פארק גואל אשר כולל גנים ואלמנטים ארכיטקטוניים שתוככנו על ידי האדריכל הקטלני הנודע אנטוני גאודי. בנוסף, העיר מכילה שישה אתרי מורשת עולמית של אונסק"ו. המורשת התרבותית של העיר מהווה גם היא אטרקציה מרכזית, והיא מכילה מוזיאונים רבים, גלריות רבים, ומוסדות תרבות שונים שניתן לבקר בהם. המבקרים יכולים ללמוד על האמנות של האזור בין היתר במוסדות כמו המוזיאון לאמנות עכשווית של ברצלונה, המוזיאון הלאומי לאמנות של קטלוניה ובמוזיאון פיקאסו. סצנת חיי הלילה התוססת של ברצלונה, הכוללת בתי קפה, מסעדות וברים שוקקים במרכז העיר, מהווה גם היא אטרקציה מרכזית נוספת. האקלים הים תיכוני של העיר, המאופיין בחורפים מתונים ועונות קיץ חמות, תורם לכך שהעיר מושכת מבקרים במהלך כל השנה. העיר מהווה גם יעד פופולרי לאוהבי הספורט מכיוון שהעיר מכילה שניים ממועדוני הכדורגל המצליחים ביותר בעולם. ברצלונה מכילה גם מגוון רחב של אפשרויות שופינג והמבקרים יכולים למצוא בחנויות הכל מאופנה יוקרתית ועד למלאכת יד מסורתית. במהלך השנה, ברצלונה מארחת פסטיבלים רבים החוגגים בין היתר גם את התרבות הקטלונית. == אזורי העיר == == רקע כללי == === רקע היסטורי === בעוד שלא ידוע בדיוק מתי הוקמה ההתיישבות הראשונית באזור שבה נמצאת כיום העיר ברצלונה, באזור העיר נמצאו שרידי יישוב קדום המתוארכים לשנת 5,500 לפנה"ס. במהלך המאה ה-1 לפנה"ס, הרומאים הקימו באזור בו נמצאת כיום ברצלונה את היישוב Castrum. העיר נכבשה על ידי הויזיגוטים בתחילת המאה ה-5. המוסלמים-המורים כבשו את העיר ב-713. ב-801 העיר נכבשה על ידי קרל הגדול שהפך את העיר למושב המלכים הספרדיים מארשה היספניקה - אזור שהיה בשליטת דוכס ברצלונה כאזור חיץ בין צרפת הנוצרית לספרד המוסלמית. בשנת 985 נבזזה העיר על ידי אל מאנסור. דוכסות ברצלונה כבשה שטחים סמוכים ובהמשך הפכה לממלכת אראגון. האיחוד עם קסטיליה הביא לתחילת ירידה במעמדה של העיר. במהלך מלחמת הירושה ספרדית, בשנת 1714 נבזזה ונהרסה העיר. נפוליון בונפרטה סיפח את העיר, יחד עם מחוז קטלוניה, לאימפריה הצרפתית הראשונה והמליך את אחיו, יוסף בונפארט למלך ספרד. לאחר תבוסת נפולאון הוחזרה העיר לשליטת ספרד. במהלך המאה ה-19 הגיעה המהפיכה התעשייתית לעיר והעיר גדלה ויצאה מבין החומות. בימי מלחמת האזרחים הספרדית (בין השנים 1939-1936) ישבה בעיר הממשלה החוקית הרפובליקנית כאשר הגנרל פרנקו כבש את הבירה מדריד. החל משנות ה-70 החלה התעוררות של השפה והתרבות הקטאלנית. בשנת 1992 נערכה בברצלונה אולימפיאדת הקיץ. ברצלונה היא כיום העיר השנייה בגודלה בספרד, ועיר הבירה של הקהילה האוטונומית של קטלוניה. אנשים מפורסמים שחיו ופעלו בברצלונה כוללים את הציירים פבלו פיקאסו, סלבדור דאלי, ז'ואן מירו, אנטוני טאפייס, והאדריכל אנטוני גאודי. === שפות === השפות הרשמיות בברצלונה הן קטלאנית וספרדית. כמחצית מתושבי העיר נוטים להעדיף לדבר בקטלאנית, רוב התושבים מבינים קטלאנית, וכולם יודעים לדבר בספרדית. עם זאת, מרבית השלטים בעיר מכילים כיתוב רק בקטלאנית מכיוון שהשפה הקטלאנית נחשבת על פי החוק כשפה הרשמית הראשונה. המידע בכריזה במטרו מבוצע רק בקטלאנית, אך כאשר ישנם שיבושים לא מתוכננים המידע ניתן בכריזה גם בשפות ספרדית, אנגלית, צרפתית, ערבית ויפנית. בדומה למקובל במרבית הערים ברחבי העולם, גם בברצלונה תזכו להערכה מצד המקומיים אם תנסו להשתמש בשפות המקומיות על מנת לתקשר עימם. מרבית המקומיים דוברים גם קטלאנית וגם ספרדית, ולרוב פונים באופן אינסטינקטיבי לזרים בספרדית. קטלאנית היא שפה, ולא ניב, והיא נשמעת דומה מעט לאיטלקית, לפורטוגזית ולצרפתית במובנים רבים. מומלץ להימנע מלהתייחס לקטלאנית כניב, דבר שעלול להיחשב מעליב עבור קטאלונים רבים. לעיתים תהיו עשויים לגלות שמקומיים רבים יענו לכם בקטלאנית על אף שהשאלה שהופנתה אליהם הייתה בספרדית. האנשים שעושים זאת בוחרים לנהוג כך לא משום שהם גסי רוח, אלא משום שהם מניחים שגם אתם מסוגלים לדבר הן קטלאנית והן ספרדית. בקטלוניה שכיח למדיי לשמוע אנשים שמשתמשים במספר שפות באותה השיחה. במקרה שלא תהיו מסוגלים להבין מה הם אומרים, מומלץ לומר להם שאתם לא מדברים קטלאנית ולבקש מהם בנימוס לומר את אותו הדבר בספרדית או באנגלית. הגורם העיקרי לכך שכיום מרבית האנשים באזורר קטלוניה דוברים הן ספרדית והן קטלאנית הוא תהליך ההגירה המאסיבי של ספרדים לאזור קטלוניה במהלך המאה ה-20. עבור בסביבות 60% מתושבי קטלוניה ספרדית היא שפת אמם, ועבור בסביבות 40% מתושבי קטלוניה קטלאנית היא שפת אמם. באזורי התיירות בעיר, וכמעט בכל החנויות והברים ישנו צוות עובדים דובר אנגלית. בדרך כלל המקומיים ישתדלו לסייע לכם אם תנסו לתקשר עימם באנגלית. אם אתם דוברי אנגלית, לא תתקשו לתקשר עם המקומיים, שכן מגיעים לברצלונה תיירים רבים במיוחד מכל העולם כל העת. === דמוגרפיה === ==== הקהילה היהודית ==== בברצלונה חייתה קהילה יהודית ענפה עד גירוש ספרד שהייתה לאחד המרכזים היהודיים גדולים והחשובים בספרד. עד היום ניתן למצוא רמזים לכך בשמו של הר המונז'ואיק - שפירושו הר היהודים. במרכז הרובע הגותי ניתן למצוא עדויות לקהילה היהודית בבית הכנסת העתיק שמשמש כיום כמוזיאון ובביתו של הרשב"א. כיום, ניתן למצוא אף מסעדה כשרה בברצלונה ובית חב"ד. === לשכות התיירות המקומיות === 1 Tourist office at Plaça de Catalunya‏‏, ‎כתובת: Plaça de Catalunya, 17-S. ‏ שעות פעילות: פתוח מדי יום בשעות 08:30-20:30. Tourist office at Plaça de Sant Jaume‏, ‎כתובת: Ciutat, 2 Ajuntament de Barcelona. ‏ שעות פעילות: פתוח בימים ב' עד ו' בשעות 08:30-20:30, בימי שבת בשעות 09:00-21:00, בימי א' ובחגים ציבוריים 09:00-14:00. Tourist office at Estació de Sants‏, ‎כתובת: Plaça dels Països Catalans. ‏ שעות פעילות: פתוח מדי יום בשעות 08:00-20:00. Tourist office at Aeroport del Prat‏ ‏ שעות פעילות: פתוח מדי יום בשעות 09:00-21:00. === אקלים === == מוקדי עניין == תוכלו לקרוא אודות מוקדי עניין בולטים ברחבי העיר במדריכי המשנה העוסקים באזורי העיר. == פעילויות == תוכלו לקרוא אודות פעילויות בולטות ברחבי העיר במדריכי המשנה העוסקים באזורי העיר. === אירועים ופסטיבלים שנתיים === ברצלונה מארחת מספר פסטות שנתיות, שרבות מהן ייחודיות לקטלוניה ומציעות תובנה על התרבות הייחודית שלה. סונאר (Sónar) - פסטיבל מוזיקה שנתי בן שלושה ימים. הפסטיבל נמשך שלושה ימים ולילות, ומתחיל לעיתים רבות ביום חמישי בשבוע השלישי של יוני. דמי הכניסה לאירוע במהלך היום הם 52 יורו לאדם, ודמי הכניסה לאירוע בלילה הם 76 יורו לאדם. Festes de la Mercè - הפסטיבל השנתי המרכזי בברצלונה שמתקיים לרוב ב-24 בספטמבר, וכולל אירועים מיוחדים כמו הקמה של מגדלים אנושיים (קסטלים), הופעות חיות בחינם אשר מתקיימות ברחובות, מופעי זיקוקים, ותהלוכות מרהיבות. Festes de Gràcia - פסטיבל שמתקיים לרוב ב-15 באוגוסט בכל שנה לציון חג עליית מרים. במהלך השבוע בו נערך הפסטיבל ישנם מופעי זיקוקים, רחובות רבים מעוטרים, ישנם מופעי מוזיקה, דוכני אוכל מיוחד ברחובות, והחגיגות נמשכות כל הלילה. Festes de Sants - פסטיבל הדומה לפסטיבל Festes de Gràcia, אך קטן יותר ונערך בהמשך אוגוסט. אם פיספתם את פסטיבל Festes de Gràcia, נסו במקום זאת לקחת חלק בפסטיבל הזה. סנט ג'ורדי (Sant Jordi) - נערך מדי שנה ב-23 באפריל ונחשב בקרב המקומיים לחג האהבה. פסטיבל הג'אז של ברצלונה - הפסטיבל מתחיל לרוב בשבוע האחרון של אוקטובר ונמשך עד לסוף נובמבר. רבטלה דה סנט חואן - נערך מדי שנה ב-23 ביוני. במהלך האירוע ישנו מופע זיקוקים. כדאי לקחת בחשבון שבמהלך קיומם של הפסטיבלים הגגדולים ביותר בעיר (במיוחד במהלך ה-Mobile World Congress) קשה יותר למצוא חדרים פנויים במלונות בעיר, והחדרים שזמינים לעיתים רבות יהיו יקרים מהרגיל. == קניות == תוכלו לקרוא אודות מרכזי קניות וחנויות בולטות ברחבי העיר במדריכי המשנה העוסקים באזורי העיר. == אוכל == == שתייה וחיי לילה == תוכלו לקרוא אודות בתי קפה, פאבים ומועדונים בולטים ברחבי העיר במדריכי המשנה העוסקים באזורי העיר. == לינה == תוכלו לקרוא אודות אפשרויות לינה בולטות ברחבי העיר במדריכי המשנה העוסקים באזורי העיר. == הגעה == === בטיסה === === ברכבת === === באוטובוס === === בדרך הים === === במכונית === == תחבורה בעיר == === בתחבורה הציבורית === ברכבת התחתית באוטובוס תיירים בחשמלית ברכבל === בקטנוע === === באופניים === === במכונית === === ברגל === == חשוב לדעת == === סכנות פוטנציאליות === כייסים ברצלונה היא בירת הכיסים של אירופה. משום כך מומלץ תמיד להקפיד להימנע מלשים ארנק, מזומנים, או מסמכים חשובים בכיסי המכנסיים או בכיסי התיקים שאתם נושאים עליכם. הדרך הכי זולה ויעילה להימנע מלהפוך לקורבן של כייסים היא להצטייד בחגורת כסף אותה שמים מתחת לבגדים. כמו בכל מקום אחר, מומלץ להיות ערניים במיוחד לאפשרות שיש בסביבה כיסים במקומות הומים, כמו למשל בתחבורה הציבורית, בתחנות הרכבת והאוטובוס, באזור לה רמבלה ובאזור רוול. אנשים שונים עשויים לפנות אליכם במהלך הביקור בעיר ולבקש ממכם כסף, או לבקש שתמירו מטבע זר אצלם. מומלץ במיוחד להתעלם מהפניות הללו. הונאה נפוצה בעיר כרוכה בכך שנוכלים מסוימים קודם פונים אליכם בבקשה להחליף אצלם מטבע זר, ולאחר מכן נוכלים אחרים אשר משתפים עימם פעולה יפנו אליכם לאחר מכן בעודם לבושים במדי שוטרים והם ידרשו "לבדוק" את הארנק שלכם על מנת לראות את תעודת הזהות שלכם. מומלץ לוודא היטב שאלו אכן שוטרים, אחרת הם עשויים לגנוב ממכם את הארנק יחד עם המזומנים. מומלץ לשים לב לכל מי שמתקרב אליכם באופן חשוד כאשר אתם צופים בהופעות רחוב. באזורים המתויירים לעיתים ישנם נוכלים שמציעים להראות לתיירים 'טריק קסם'. טריק הקסם כרוך בקשירת מיתר סביב האצבע של קורבן ההונאה. בזמן שהוא מוסח, נוכל אחר מנסה לרוקן את הכיס של הקורבן. הרכבת התחתית היא יעד מועדף בקרב הכייסים. מומלץ להיזהר במיוחד בתחנות Sants ו-Sagrada Família. לעיתים הכייסים פועלים בקבוצה ובאופן מתואם, כאשר במקרים הללו קבוצת הכייסים מגיחה משום מקום, לכאורה, ובעת שהקורבן שלהם מנסה להיכנס לקרון של הרכבת התחתית הם חוסמים את דרכו באופן מתואם, בעת שאחד מהם מרוקן את כיסי הקורבן המוסח. הכיסים מוודאים לרוב שהקורבן עולה על הקרון ומתחמקים כולם מהמקום בתזמון המדויק בו הדלתות של קרון הרכבת נסגרות באופן בו הם לא יוכלו להיפתח מחדש על מנת שהקורבן ירדוף אחריהם. גילויי אלימות במקרים מהסוג הזה נדירים למדיי, וברוב המקרים הכייסים מנסים לשדוד את הקורבנות מבלי שהם ישימו לב לכך. מומלץ להקפיד שלא לשים שום דבר בעל ערך בכיס האחורי של המכנס. כמו כן, מומלץ להחזיק בתיק הגב בכל עת. אל תשאיר שום דבר ללא השגחה כאשר אתם יושבים בבית קפה או במסעדה. מומלץ גם להקפיד שלא להשאיר את הטלפון החכם שברשותכם על השולחן כאשר אתם יושבים בבית קפה בו השולחן נמצא מחוץ למבנה. לעיתים רבות עלולים לבוא כייסים שינסו לגנוב ממכם את הטלפון החכם. פשעים אלימים בשנת 2019 שיעור הפשעים האלימים באזור ברצלונה גדל. ראוי להדגיש שלרוב תיירים אינם הקורבנות של פשעים אלימים, וכי מקרי המוות של הפשעים האלימים בעיר הם לרוב קשורים לקרבות בין נרקומנים או קרבות בין שיכורים. === נגישות תקשורתית === == יעדים סמוכים בולטים == קוסטה בראווה - רצועת חוף במחוז ז'ירונה שבצפון חבל קטלוניה. פיגוארז - עיר במחוז ז'ירונה שבקטלוניה אשר היא מקום הולדתו של הצייר סלבדור דאלי. בעיר ממוקם מוזיאון דאלי אשר מנציח את יצירתו. מונטסראט - הפירנאים - רכס הרים הנמצא כ-150 קילומטרים צפונית לברצלונה. סיטגס - קאנט דה מאר - ג'ירונה - סנט קוגט דל ואייס - מונטסני - == ראו גם == == הערות שוליים ==